**INTÉZKEDÉSI TERV**

**A BOLDOG BRENNER JÁNOS ÁLTALÁNOS ISKOLA, GIMNÁZIUM ÁS KOLLÉGIUMBAN**

**A JÁRVÁNYÜGYI KÉSZENLÉT IDEJÉN ALKALMAZANDÓ ELJÁRÁSRENDRŐL**

INTÉZKEDÉSI TERV

A BOLDOG BRENNER JÁNOS ÁLTALÁNOS ISKOLA ÉS GIMNÁZIUMBAN

A JÁRVÁNYÜGYI KÉSZENLÉT IDEJÉN ALKALMAZANDÓ ELJÁRÁSRENDRŐL

A dokumentum alapját képezi:

* Emberi Erőforrások Minisztériuma (2020.08.29.): Intézkedési terv a 2020/2021. tanévben a köznevelési intézményekben a járványügyi készenlét idején alkalmazandó eljárásrendről.
* Emberi Erőforrások Minisztériuma (Ikt.sz.: VIII/5222-1/2020/KOAT): Intézkedési terv módosítása.

1. Intézményünket kizárólag egészséges, tüneteket nem mutató gyermek, tanuló látogathatja. Az oktatásban és nevelésben, illetve az intézmények működtetésében csak egészséges és tünetmentes dolgozó vehet részt. Kérjük a szülőket, hogy amennyiben gyermeküknél tüneteket észlelnek, a Nemzeti Népegészségügyi Központ (NNK) aktuális eljárásrendje alapján gondoskodjanak orvosi vizsgálatról. A szülő köteles az iskolát értesíteni, ha a gyermeknél koronavírus-gyanú vagy igazolt fertőzés van.

Az a tanuló vagy pedagógus, aki bármilyen betegség miatt otthon maradt, a háziorvos, a kezelőorvos igazolásával vagy kórházi zárójelentéssel jöhet újra az intézménybe. Hatósági házi karantén esetén a járványügyi hatóság által kiadott, a járványügyi megfigyelést feloldó határozatot szükséges bemutatni.

1. Az iskola 6 óra 45 perctől van nyitva. A belépés a főbejáraton, több ajtón keresztül történik. A szülők gyermekeiket csak a bejárati ajtóig kísérhetik, a tanítás befejeztével a bejárat előtti téren várják őket. A diákoknak a reggeli belépéskor kézfertőtlenítőt kell használniuk. Az épületen belül, a tanítási órákon, a foglalkozásokon a maszk viselése lehetséges, de nem kötelező.

A tanítás befejezését követően a diákoknak a legrövidebb időn belül el kell hagyni az iskola épületét.

1. Szülő, kísérő nem léphet be az iskolába, csak az intézményvezető előzetes engedélyével és ebben az esetben is szájmaszkban és kézfertőtlenítést követően.   
   A szülők az iskolában a kifejezetten számukra szervezett programok idején tartózkodhatnak.   
   Az iskolába látogatás vagy ügyintézés céljából érkezőknek is intézményvezetői engedély szükséges, valamint maszk használata kötelező az iskola területén és belépéskor kézfertőtlenítőt kell használniuk. Személyes ügyintézés csak különösen indokolt esetben történjen. Az elsődleges a telefonos és az elektronikus ügyintézési mód.
2. A diákok elsősorban a saját osztálytermükben tartózkodnak. A közösségi terekben, a büfénél való várakozáskor az 1,5 méteres védőtávolságot kell tartani. Az iskolai büfénél való sorban álláskor a maszk viselését kérjük a diákoktól, pedagógusoktól. Osztályterem váltása csak különösen indokolt esetben történhet. Szaktantermi órára, testnevelés órára csak jelzőcsengetés után lehet indulni, hogy az előző osztály már biztosan ne tartózkodjon a szaktanteremben, öltözőkben. Várakozni, csoportosulni az öltözők előtti folyosón nem szabad. Minden osztály szigorúan csak a csarnokbeosztásban neki kijelölt öltözőt használhatja. Minden egyes testnevelés órát a pedagógusok a jelző csengetéskor befejeznek, hogy az osztályok minél előbb el tudják hagyni az öltözőket. Az óra után mindenki alaposan mosson kezet, szükség esetén használjon kézfertőtlenítő folyadékot. Ha az időjárás engedi, a csoport mindig a szabadban tartja a testnevelés órát.
3. Az első félévben esedékes nagy létszámú tanuló vagy pedagógus egyidejű jelenlétével járó rendezvényeinket későbbre halasztjuk vagy a járványügyi előírások figyelembe vételével tartjuk meg. Az őszi úszásoktatást a tavaszi időszakra ütemeztük át. A nem tanórai, délutánra szervezett sportfoglalkozásokat, bizonyos szakköröket később (ha a járványveszély lehetővé teszi) indítjuk.
4. Teendők beteg gyermek esetén.  
   Amennyiben a tanulónál betegség tünetei észlelhetők /hőemelkedés, láz, torokfájdalom, izomfájdalom, fejfájás, köhögés, légszomj, orrfolyás, hasmenés/ orr-száj maszk használata a beteg és környezete számára szükséges.

A beteget haladéktalanul el kell különíteni az elkülönítő helyiségben (orvosi rendelő melletti alagsori kijelölt öltöző).  
Hétfőn - kedden - szerdán az iskolavédőnő látja el a beteg gyermek felügyeletét a szülő megérkezéséig. A védőnő telefonszáma: 06 30/ 700 45 09  
Csütörtökön és pénteken (valamint az iskolavédőnő távollétében) az osztályfőnök a felelős a gyermekért. A beteg felügyeletét ellátó személynek kesztyű és maszk használata kötelező.

A tanuló felügyeletét ellátó személy értesíti az iskolaorvost, aki az érvényes eljárásrend szerint dönt a további teendőkről.   
Az iskolaorvos telefonszáma: 06 30 / 471 51 49

Szülő/gondviselő értesítéséről is a felügyeletet ellátó személy gondoskodik!

A szülő figyelmét fel kell hívni arra, hogy feltétlenül keressék meg telefonon a gyermek háziorvosát. Azt követően pedig az orvos utasításai alapján járjanak el!  
**A gyermek az iskolába – hasonlóan más megbetegedésekhez – gyógyulás után kizárólag orvosi igazolással térhet vissza.**  
Amennyiben krónikus betegséggel élő gyermek az új koronavírus okozta járványügyi helyzet miatt speciális eljárást, védelmet igényel, az őt érintő intézkedésekről a kezelőorvosa dönt.

1. Rendszeres fertőtlenítő takarítás.  
   Tanév eleji fertőtlenítő nagytakarítás:  
   A tanítás megkezdése előtti alapos mindenre kiterjedő fertőtlenítő takarítás:  
   - ajtók, szekrények, székek, padok, asztalok, egyéb bútorok vegyszeres tisztítására;   
   - padló és játszószőnyegek, egyéb textília tisztítására;   
   - radiátorok, csövek lemosására;   
   - ablakok, üvegfelületek tisztítására;   
   - szemétgyűjtők tisztítására, fertőtlenítésére;   
   - képek, tablók, világítótestek portalanítására;   
   - pókhálók eltávolítására;   
   - csaptelepek óvatos, lehetőség szerint fröccsenésmentes megnyitása, kb. 10 perces folyatása azért, hogy a hosszú ideig nem használt vízvezetékből a pangó víz kifolyjon.

A nagytakarítást követően ellenőrzés: igazgató (2020.08.31.)

Tanév közbeni fertőtlenítő takarítás:

- ajtók, szekrények, székek, padok, asztalok, egyéb bútorok vegyszeres tisztítására;   
- padló fertőtlenítő felmosása;  
- ablakok, üvegfelületek tisztítására szennyezettségtől függően;   
- szemétgyűjtők tisztítására;   
- rendszeres fertőtlenítés (naponta többször is): korlátok, kilincsek, csapok, WC lehúzó gombok, számítógép billentyűzetek;

- osztályváltás esetén kilincsek, székek, padok, asztalok fertőtlenítése.

Rendszeres szellőztetés a tanítási nap folyamán szükséges.  
 A fertőtlenítő és takarító szerek fogyásának jelzése a technikai személyzet feladata.   
 A szükséges beszerzéseket az intézményvezető rendeli el.

A takarítás rendszeres ellenőrzése: igazgató.

1. Étkezésre vonatkozó szabályok.  
   - Szoros kapcsolattartás az étterem üzemeltetőjével a Martinus Gastro Kft-vel.  
   - Az ebédlő rendszeres fertőtlenítő takarítása és az ételosztáskor szükséges szabályok betartása a konyha oldaláról a Martinus Gastro Kft. feladata.  
   - Fokozottan kell ügyelni az étkezés helyszínének tisztaságára, a rendszeres fertőtlenítésére. A felületek tisztításakor ügyelni kell a környezet vírusmentességének a megőrzésére, a munkafolyamatok megfelelő szétválasztásával, valamint gyakoribb fertőtlenítéssel.   
   - Étkezés előtt és után kiemelt figyelmet kell fordítani a gyermekek alapos szappanos kézmosására vagy kézfertőtlenítésére.   
   - Az étkezéseket úgy kell megszervezésekor a lehetőségek szerint kerülni kell az osztályok keveredését. Az alsó tagozatos tanulók számára fenntartott ékezési sáv 11.30-12.30-ig biztosítja a tagozatok elkülönülését.

INTÉZKEDÉSEK MUNKAREND ÁTALAKÍTÁS VALÓ FELKÉSZÜLÉSHEZ

Az NNK - a területi népegészségügyi hatóság, azaz a Megyei/Fővárosi Kormányhivatal népegészségügyi feladatkörben eljáró járási/kerületi hivatala által elvégzett járványügyi vizsgálat és kontaktkutatás eredménye alapján - az EMMI Köznevelésért Felelős Államtitkárságát tájékoztatja azon köznevelési intézmények, illetve feladat ellátási helyek alapadatairól, amelyekről bebizonyosodik, hogy az intézménnyel jogviszonyban álló tanuló, pedagógus vagy egyéb személy tesztje koronavírus-pozitív.

Az adatok alapján az EMMI és az NNK közösen megvizsgálja, hogy szükséges-e elrendelni az intézményben más munkarendet. **Az intézményben a tantermen kívüli, digitális munkarend bevezetéséről az Operatív Törzs dönt.** Az intézmény a jogszabályok alapján arra jogosult szervtől haladéktalanul tájékoztatást kap a döntésről. Az átállást okozó állapot megszűnése után az intézmény jelzést kap arra, hogy térjen vissza a normál munkarend szerinti oktatás folytatására. A további népegészségügyi döntéseket az NNK és az érintett szervezetek hozzák meg és hajtják végre.

A tantermen kívüli, digitális munkarendben a nevelés-oktatás, a tanulási folyamat ellenőrzése és támogatása a pedagógusok és a tanulók online vagy más, személyes találkozást nem igénylő kapcsolatában – elsősorban digitális eszközök alkalmazásával – történik. A tanulók a tantermen kívüli, digitális munkarend elrendelését követő naptól az iskolát oktatási célból nem látogathatják.

Amennyiben egy nevelési-oktatási intézményben átmenetileg elrendelésre kerül a tantermen kívüli, digitális munkarend, a gyermekfelügyeletet az érintett intézményben meg kell szervezni a szülők támogatása érdekében. Amennyiben az intézményben objektív okokból nem szervezhető meg a gyermekfelügyelet, arról a tankerületi központ gondoskodik.

A tantermen kívüli, digitális munkarend előkészítése:

* Új digitális munkafelület kiválasztása (határidő: 2020.09.01.)

A fokozódó járványveszély miatt előkészítjük iskolánkban azt a számítógépes hátteret, amelyet a 2020-2021-es tanévben használni fogunk. Egy új digitális oktatócsomagot készítünk elő, amely szinte teljesen megegyezik az elmúlt tanévben a digitális munkarend során használttal, csak kibővítjük annak lehetőségeit mind alkalmazások, mind tárhely szinten.

A diákok az osztályfőnöküktől kapják meg a saját e-mailcímüket és egy megváltoztatható jelszót. Ezzel tudnak majd tanulóink belépni a Google-ra (GSuite rendszer), ahol látják a feladatokat és egyéb oktatási alkalmazásokat.

Amennyiben a szülők is szeretnék elérni a Classroom-ot illetve szeretnék felvenni a kapcsolatot a pedagógussal, akkor az ott látható elérhetőségen a saját címükről tudják felvenni vele a kapcsolatot vagy ahogy eddig is, Mozanaplón keresztül üzenhetnek.

Az osztályfőnök által megadott tantárgyi kódok segítségével a diákok felveszik a tantárgyakat, így normál munkarendben is tesztelni lehet a rendszert.

* Új digitális munkafelület aktivizálása, tesztelés megkezdése (határidő: 2020.09.21.)

Ha az új munkafelület működésbe lépése előtt kerül elrendelése a digitális munkarend, akkor az osztályok a 2019/2020-as tanév digitális munkarendje idején használt felületet használják.

* Eszközpark felmérése (határidő: 2020.09.30.)

A diákok internet elérési lehetőségeinek felmérése. A rendelkezésre álló elektronikus eszközök fajtáinak, számának felmérése. A felmérés a segítségnyújtás tervezéséhez szükséges.

* A digitális munkarend idején a normál oktatás órarendje a mérvadó.

**BOLDOG BRENNER JÁNOS KOLLÉGIUM**

**Járványügyi Protokoll**

1. **A FELKÉSZÜLÉS A NEVELÉSI ÉVRE, TANÉVKEZDÉSRE**

* **A tanév eleji fertőtlenítés rendjének kialakítása**
* **Takarító kollégák tájékoztatása (jegyzőkönyv)**
* EMMI rendeletben foglaltak ismertetése, pontos feladat-meghatározás, takarításra vonatkozó napi feladatok nyomtatásban történő átadása

**Időpont: 2020. augusztus 28.**

**Vezetői visszaellenőrzés: 2020. augusztus 27. -28.**

* **Tanév eleji teendők és EMMI rendeletben foglaltak** **ismertetése a portai dolgozóknak (Jegyzőkönyv)**

**Időpont: 2020. augusztus 28.**

* **Beköltözés napja**
* **Munkaköri leírás részletes értelmezése, kibővítése a járványügyi helyzetre tekintettel**
* Protokoll elkészítése-dolgozókkal történő aláíratása
* A kollégák írásban is megkapták a tudnivalókat

**Vezetői visszaellenőrzés: beköltözés napján és folyamatosan**

* **Nevelőtestületi értekezlet a járványügyi helyzettel kapcsolatban**

**Kollégák tájékoztatása**

**Időpont: 2020. augusztus 26. (jegyzőkönyv)**

* az EMMI rendelet ismertetése
* Beköltözés napjára vonatkozó részletes feladatmeghatározás
* Protokoll ismertetése
* A kollégák írásban is megkapták

**Vezetői visszaellenőrzés: beköltözés napján és folyamatosan**

* **Karbantartó kolléga tájékoztatása a járványügyi helyzettel kapcsolatban**
* EMMI rendeletben foglaltak ismertetése
* Napi teendők ismertetése a járványügyi helyzettel kapcsolatban
* Tisztítószerek, fertőtlenítőszerek folyamatos pótlásának biztosítása

**Időpont: 2020. augusztus 26.**

**Vezetői visszaellenőrzés: folyamatosan**

* **Nevelő-oktató munkát segítő kollégák tájékoztatása**

**Időpont: 2020. augusztus 26. (jegyzőkönyv)**

**Kollégiumi ápolók:**

* EMMI rendelet ismertetése, pontos feladatmeghatározások
* Alapvető egészségügyi szabályok kidolgozása és ismertetése a diákokkal (hangosbemondón)
* Munkaidejében a koronavírus tüneteit mutató diákok elkülönítése, gondozása

**Kollégiumi titkár:**

* EMMI rendelet ismertetése, pontos feladatmeghatározások
* A diákok egészségére vonatkozó szülői nyilatkozatok és orvosi igazolások összegyűjtése, tárolása

**Vezetői visszaellenőrzés: folyamatosan**

**BOLDOG BRENNER JÁNOS KOLLÉGIUM**

**Riasztási protokoll**

Amennyiben egy diáknál koronavírus fertőzés tünetei észlelhetők, haladéktalanul el kell őt különíteni az erre a célra kijelölt szobába. (lányrész 1. emelet 112-es szoba, illetve földszint orvosi szoba)

- Felelős: kollégiumi nevelőtanárok, kollégiumi ápoló

Értesíteni kell a diák szüleit, akiket meg kell kérni, hogy tájékoztassák az otthoni háziorvost a történtekről és vigyék haza a diákot.

- Felelős: nevelőtanárok, kollégiumi ápoló

Ha a szülő nem érhető el, vagy nem tud a diákért jönni, értesíteni kell a kollégium „járványügyi

felelős” orvosát, Mihók Mónika doktornőt. Tel: 06/30 4715149 (Hívható reggel 8 órától este 20 óráig)

20 óra után a városi ügyeletet kell hívni. Tel:. 311-100; 331-008 vagy a 112-es szám (Hívható 16 órától másnap reggel 8.00 óráig.) Végső esetben az ingyenesen hívható zöld számot: 06-80-277-45506-80-277-456)

- Felelős: nevelőtanárok, kollégiumi ápoló

Ha bebizonyosodik, hogy az intézménnyel kapcsolatban álló személy tesztje koronavírus pozitív, az NNK értesíti a kollégiumot. A kollégiumvezető együttműködik a kontaktkutatásban.

-Felelős: kollégiumvezető

Az EMMI és az NNK megvizsgálja szükséges-e elrendelni az intézményben más munkarendet. A kollégiumvezető együttműködik a Hivatalokkal.

Felelős: kollégiumvezető

A digitális munkarend bevezetéséről az Operatív Törzs dönt, valamint arról is, hogy a kollégium mikor térhet vissza a normál munkarendhez. A kollégiumvezető tájékoztatja a diákokat, a szülőket és a dolgozókat.

-Felelős: kollégiumvezető

A gyermek a kollégiumba – hasonlóan más megbetegedésekhez – kizárólag orvosi igazolással

térhet vissza, melyet az intézmények el kell fogadnia, azt saját hatáskörben nem bírálhatja felül.

-Felelős: nevelőtanárok, kollégiumi ápoló

Szombathely, 2020.09.01. Englert Zsolt  
 igazgató

**Az intézkedési terv módosításai**

**2020.09.14.**

A maszkviselés szigorításáról 2020. szeptember 16-tól  
- 2020. szeptember 16-tól kérjük osztálytermen és a tanórákon kívül az iskolaépületben, szentmisék alatt valamint az ebédlőben várakozáskor a maszk használatát, így a folyosókon és az aulában is. A kérés a diákokra és az itt dolgozókra egyaránt vonatkozik.

**2020.10.01.**

2020. október 1-jétől kötelező a foglalkoztatottak és a tanulók testhőmérsékletének mérése. Az intézményben foglalkoztatott személy, illetve nagykorú tanuló csak akkor jöhet be az iskola épületébe, ha az érkezéskor mért testhőmérséklete nem haladja meg az országos tisztifőorvos által meghatározott mértéket (37,8 °C). A kiskorú tanulót pedig ezt meghaladó testhőmérséklet esetén elkülönítjük és értesítjük a szülőt vagy gondviselőt.

Iskolánkban a mérési pontok a főbejárat előterében kerültek kialakításra.